pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​ก.แรงงาน อ้าแขนรับ ลูกจ้างพิษโคโรนา
วันศุกร์ที่ 20 มีนาคม 2563
​ก.แรงงาน อ้าแขนรับ ลูกจ้างพิษโคโรนา
หม่อมเต่า ห่วงพนักงาน ลูกจ้างโดนพิษโคโรนาว่างงาน แนะ ขึ้นทะเบียนว่างงานออนไลน์กับกรมการจัดหางานเพื่อรับสิทธิก่อน
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน เผย พนักงาน ลูกจ้างที่ได้รับผลกระทบจากการแพร่ระบาดของโรคติดเชื้อไวรัสโคโรนา (COVID-19) ทําให้ถูกเลิกจ้าง ที่ส่งเงินสมทบประกันสังคมมาแล้วไม่น้อยกว่า 6 เดือน สามารถลงทะเบียนใช้สิทธิ์กรณีว่างงาน ได้ทางออนไลน์ ผ่านเว็บไซต์ https://empui.doe.go.th ภายใน 30 วันหลังจากถูกเลิกจ้าง ซึ่งจะได้รับเงินชดเชย 50% ของค่าจ้างที่เคยได้รับ ในระยะเวลาไม่เกิน 180 วัน หากสนใจทําอาชีพอิสระ หรือทํางานที่บ้าน กรมการจัดหางานยังยินดีให้คําปรึกษาแนะนํา และให้ข้อมูลการประกอบอาชีพอิสระ
ด้าน นายสุชาติ พรชัยวิเศษกุล อธิบดีกรมการจัดหางาน กล่าวเพิ่มเติมว่า กรมการจัดหางานมีรูปแบบการให้บริการประชาชนตามภารกิจ ที่สอดคล้องกับสถานการณ์การแพร่ระบาดของโรคติดเชื้อไวรัสโคโรนา (COVID-19) ในปัจจุบัน ที่ให้ประชาชนหลีกเลี่ยงการไปในสถานที่ที่มีคนอยู่รวมกันจํานวนมาก และเป็นการอํานวยความสะดวกให้ประชาชนสามารถทําได้เองที่บ้านผ่านระบบ e-service ซึ่งทําได้ทุกที่และตลอดเวลา และ มีตู้งาน (Job Box) ติดตั้งกระจายตามแหล่งชุมชน ห้างสรรพสินค้า และสถานที่ราชการ ทุกจังหวัดทั่วประเทศ คอยอํานวยความสะดวกในการหาตําแหน่งงานสําหรับคนหางานและนายจ้าง โดยไม่ต้องเดินทางไปที่สํานักงานจัดหางานกรุงเทพมหานครพื้นที่ 1 -10 หรือสํานักงานจัดหางานจังหวัด ทําให้ประหยัดทั้งเวลาและค่าใช้จ่าย
อย่างไรก็ดี ในช่วงตุลาคม 2562 - กุมภาพันธ์ 2563 ที่ผ่านมาก่อนเกิดเหตุการณ์ไวรัสโคโรนาแพร่ระบาด มีผู้มาขึ้นทะเบียนผู้ประกันตนกรณีว่างงาน รวม 382,726 คน เพิ่มขึ้นจากช่วงเดียวกันของปีที่ผ่านมาร้อยละ 4.44 โดยในเดือนกุมภาพันธ์ 2563 มีจํานวน 84,177 คน
ทั้งนี้ สามารถสอบถามข้อมูลเพิ่มเติม ได้ที่ สายด่วนกระทรวงแรงงาน 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 24 - 30 สิงหาคม 2561 พบการกระทำผิด จำนวน 339 คดี คิดเป็นเงินค่าปรับ 4.48 ล้านบาท
วันศุกร์ที่ 31 สิงหาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 24 - 30 สิงหาคม 2561 พบการกระทําผิด จํานวน 339 คดี คิดเป็นเงินค่าปรับ 4.48 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 24-30 สิงหาคม 2561) พบว่ามีการกระทําผิด จํานวน 339 คดี คิดเป็นเงินค่าปรับ 4.48 ล้านบาท โดยแยกเป็น
- สุรา จํานวน 212 คดี คิดเป็นเงินค่าปรับ 1.94 ล้านบาท
- ยาสูบ จํานวน 72 คดี คิดเป็นเงินค่าปรับ 1.31 ล้านบาท
- ไพ่ จํานวน 11 คดี คิดเป็นเงินค่าปรับ 0.22 ล้านบาท
- น้ํามันและผลิตภัณฑ์น้ํามัน จํานวน 20 คดี คิดเป็นเงินค่าปรับ 0.30 ล้านบาท
- น้ําหอม จํานวน 1 คดี คิดเป็นเงินค่าปรับ 0.002 ล้านบาท
- รถจักรยานยนต์ จํานวน 12 คดี คิดเป็นเงินค่าปรับ จํานวน 0.11 ล้านบาท
- สินค้าอื่น ๆ จํานวน 11 คดี รวมเป็นเงินค่าปรับ 0.60 ล้านบาท
โดยมีของกลางแยกเป็นน้ําสุรา จํานวน 1,456.685 ลิตร ยาสูบ จํานวน 4,595 ซอง ไพ่ จํานวน 1,016 สํารับ น้ํามันและผลิตภัณฑ์น้ํามัน จํานวน 19,720 ลิตร น้ําหอม จํานวน 30 ขวด รถจักรยานยนต์ จํานวน 5 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นวิทยากรบรรยายพิเศษหลักสูตร “ผู้บริหารระดับสูงด้านการค้าและการพาณิชย์ TEPCoT” รุ่นที่ 11
วันพฤหัสบดีที่ 14 มิถุนายน 2561
รมว.ดิจิทัลฯ เป็นวิทยากรบรรยายพิเศษหลักสูตร “ผู้บริหารระดับสูงด้านการค้าและการพาณิชย์ TEPCoT” รุ่นที่ 11
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายพิเศษหัวข้อ “Digital Economy” ในการอบรมหลักสูตร “ผู้บริหารระดับสูงด้านการค้าและการพาณิชย์ TEPCoT รุ่นที่ 11” โดยกล่าวถึงแผนพัฒนาดิจิทัลเพื่อเศรษฐกิจและสังคมของกระทรวงดิจิทัลฯ ซึ่งเป็นแผนหลักในการขับเคลื่อนประเทศให้ก้าวทันยุคสมัย และกระทรวงดิจิทัลฯ ได้ดําเนินนโยบายตามแผน Digital Economy ของรัฐบาล ผ่านโครงการต่างๆ อาทิ “เน็ตประชารัฐ” ที่ต้องการผลักดันเศรษฐกิจระดับฐานราก ไปจนถึงการสร้างศักยภาพการเป็นศูนย์กลางด้านอุตสาหกรรมดิจิทัลของภูมิภาคด้วยโครงการ “Digital Park Thailand” ซึ่งทั้งหมดล้วนเป็นแนวทางขับเคลื่อนประเทศให้ก้าวพ้นกับดักรายได้ปานกลาง ไปสู่การเป็นประเทศที่มีรายได้สูงต่อไป สําหรับการอบรมดังกล่าว กระทรวงพาณิชย์ กระทรวงอุตสาหกรรม กระทรวงการคลัง กระทรวงมหาดไทย หอการค้าไทย และมหาวิทยาลัยหอการค้าไทยร่วมกันจัดขึ้น เพื่อเสริมพลังความคิดเติมเต็มศักยภาพด้านการค้าและการพาณิชย์ให้แก่ ผู้บริหารระดับสูงทั้งในภาครัฐและเอกชน โดยการนําประเด็นร่วมสมัยด้านการค้าการพาณิชย์มาร่วมอภิปรายแลกเปลี่ยนความรู้ ถ่ายทอดประสบการณ์ พร้อมเชิญวิทยากรผู้ทรงคุณวุฒิที่มีความรู้และประสบการณ์จริงในเรื่องต่างๆ มาเป็นผู้นําการเรียนรู้ เพื่อให้เกิดกระบวนการเรียนรู้ร่วมกันกับผู้เข้าอบรม เพื่อนํามาใช้เป็นแนวทางการวางแผนเชิงกลยุทธ์ในด้านการค้าและการพาณิชย์ของประเทศ เมื่อวันที่ 14 มิถุนายน 2561 ณ มหาวิทยาลัยหอการค้าไทย ถนนวิภาวดีรังสิต เขตดินแดง กรุงเทพฯ
****************************
รัฐบาลไทย-ข่าวทำเนียบรัฐบาล-"ยุติธรรม" พัฒนาศักยภาพนักวิจัยในกระบวนการยุติธรรม รุ่นที่ ๔
วันศุกร์ที่ 8 มีนาคม 2562
"ยุติธรรม" พัฒนาศักยภาพนักวิจัยในกระบวนการยุติธรรม รุ่นที่ ๔
กระทรวงยุติธรรม พัฒนาศักยภาพนักวิจัยในกระบวนการยุติธรรม รุ่นที่ ๔
ในวันพุธที่ ๖ มีนาคม ๒๕๖๒ เวลา ๐๙.๐๐ น. ณ วิทยาลัยกิจการยุติธรรม สํานักงานกิจการยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดการฝึกอบรม หลักสูตร “การพัฒนาศักยภาพนักวิจัยในกระบวนการยุติธรรม รุ่นที่ ๔” ภายใต้หัวข้อหลัก “วิจัยอย่างมืออาชีพ ผลักดันการปฏิบัติ เพื่อพัฒนากระบวนการยุติธรรมไทย” จัดขึ้นระหว่างวันที่ ๔ มีนาคม – ๑ พฤษภาคม ๒๕๖๒ เพื่อเสริมสร้างศักยภาพนักวิจัยในกระบวนการยุติธรรมด้านกฎหมาย ในการพัฒนากระบวนการคิดให้ก้าวทันความเปลี่ยนแปลง โดยการสร้างความพร้อม เพิ่มพูนองค์ความรู้และประสบการณ์ให้สามารถวิเคราะห์สภาพปัญหาที่เกิดขึ้นในกระบวนการยุติธรรมและวิเคราะห์แนวทางการแก้ไขปัญหาผ่านกระบวนการวิจัยได้
โอกาสนี้ ปลัดกระทรวงยุติธรรม ได้บรรยายพิเศษในหัวข้อ “มุมมองสถานการณ์กระบวนการยุติธรรมในปัจจุบัน” โดยมีใจความสําคัญตอนหนึ่งว่า ปัจจุบันงานวิจัยในประเทศไทยมักมีข้อจํากัดเรื่องงบประมาณ และมีจุดอ่อนเรื่องการนําไปใช้ประโยชน์ จึงมักเกิดคําถามว่า งานวิจัยสามารถนําไปใช้ประโยชน์ได้จริงหรือไม่ ซึ่งสิ่งสําคัญในการทําวิจัย คือ การตั้งโจทย์การวิจัยให้สัมพันธ์โดยตรงกับสิ่งที่ต้องการหาคําตอบ ดังนั้น นักวิจัยจึงจําเป็นต้องมีองค์ความรู้ที่ชัดเจนในเรื่องที่จะทําการวิจัย เพื่อให้สามารถตอบคําถามและเผยแพร่ให้ข้อมูลได้อย่างถูกต้อง โดยการเริ่มต้นการวิจัย ต้องตั้งฐานความรู้ในเบื้องต้นจากข้อมูลความรู้ที่เป็นข้อเท็จจริง ไม่ใช่จากการคาดคะเน รวมทั้งต้องสามารถวัดผลสัมฤทธิ์ในเรื่องที่ทําการวิจัยได้ ทั้งนี้ งานด้านกระบวนการยุติธรรมไทย มีเป้าหมายหลัก คือ การลดการกระทําผิดซ้ํา หน่วยงานบังคับใช้กฎหมายและหน่วยงานในกระบวนการยุติธรรมจึงจําเป็นต้องมีการวิจัยเพื่อสร้างนโยบายให้สามารถนําไปใช้เป็นเครื่องมือในการสร้างสรรค์นวัตกรรมและช่วยยกระดับความก้าวหน้าและตัวชี้วัดผลสัมฤทธิ์ขององค์กร ตลอดจนสามารถนําไปใช้ประโยชน์ในการพัฒนากฎหมายและกระบวนการยุติธรรมได้อย่างมีประสิทธิภาพ
รัฐบาลไทย-ข่าวทำเนียบรัฐบาล-นายกรัฐมนตรีเตรียมออกคำสั่งมาตรา 44 ควบคุมการลงทุนที่มีมูลค่าสูงป้องกันการทุจริต
วันพุธที่ 22 กุมภาพันธ์ 2560
นายกรัฐมนตรีเตรียมออกคําสั่งมาตรา 44 ควบคุมการลงทุนที่มีมูลค่าสูงป้องกันการทุจริต
นายกรัฐมนตรีเตรียมออกคําสั่งมาตรา 44 ควบคุมการลงทุนที่มีมูลค่าสูงป้องกันการทุจริต
วันนี้ (21 กุมภาพันธ์ 2560) เวลา 15.35 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า เตรียมออกคําสั่งมาตรา 44 ในการเข้ามาควบคุมการลงทุนที่มีมูลค่าสูง เพื่อป้องกันปัญหาการทุจริต และให้สินบนใต้โต๊ะ เช่นเดียวกับ ข้อกังวลของสถาบันวิจัยเพื่อการพัฒนาประเทศไทย (ทีดีอาร์ไอ) เกี่ยวกับร่างพระราชบัญญัติสรรพสามิต ฉบับใหม่ที่กําหนดพิกัดภาษีสินค้าเครื่องดื่มแอลกอฮอล์ไว้ต่างกัน โดยสุรากําหนดพิกัดภาษีอยู่ที่ 1 พันบาท ต่ํากว่าพิกัดภาษีเครื่องดื่มจําพวกไวน์หรือเบียร์ ซึ่งอยู่ที่ 3,000 บาท คิดเป็น 3 เท่า อาจจะกระทบต่อราคาสินค้า ซึ่งขัดกับข้อเสนอของทีดีอาร์ไอ ที่ระบุว่า ทั่วโลกเก็บภาษีเครื่องดื่มแอลกอฮอล์ตามปริมาณดีกรี จนเป็นช่องว่างให้เจ้าหน้าที่รัฐอาจจะไปเรียกรับผลประโยชน์จากส่วนต่างที่เกิดขึ้น โดยนายกรัฐมนตรีเชื่อว่าในเรื่องนี้ หน่วยงานที่เกี่ยวข้องต้องการให้เกิดความเป็นธรรม พร้อมทั้งมอบหมายให้กระทรวงการคลังชี้แจงในประเด็นนี้อีกครั้ง
------------------------------------------------
รัฐบาลไทย-ข่าวทำเนียบรัฐบาล-กรมคุมประพฤติเตรียมพร้อมมาตรการป้องกัน Covid-19 คลายล็อกศูนย์ฟื้นฟูสมรรถภาพผู้ติดยาเสพติด [กระทรวงยุติธรรม]
วันจันทร์ที่ 1 มิถุนายน 2563
กรมคุมประพฤติเตรียมพร้อมมาตรการป้องกัน Covid-19 คลายล็อกศูนย์ฟื้นฟูสมรรถภาพผู้ติดยาเสพติด [กระทรวงยุติธรรม]
กรมคุมประพฤติเตรียมพร้อมมาตรการป้องกัน Covid-19 คลายล็อกศูนย์ฟื้นฟูสมรรถภาพผู้ติดยาเสพติด
กรมคุมประพฤติเตรียมความพร้อมมาตรการ คลายล็อกสถานที่เพื่อการฟื้นฟูสมรรถภาพผู้ติดยาเสพติด และศูนย์ฟื้นฟูสมรรถภาพผู้ติดยาเสพติดทั่วประเทศ ทั้งการรับ-ส่งผู้เข้ารับการฟื้นฟูฯ จัดระเบียบสถานที่ กักตัวผู้เข้ารับการฟื้นฟูฯ รายใหม่ 14 วันก่อนเข้ารับบําบัดฟื้นฟูฯ เพื่อป้องกันการแพร่ระบาด Covid-19 พร้อมเตรียมผ่อนปรนญาติเข้าเยี่ยมได้
วันนี้ (30 พฤษภาคม 2563) นายวิตถวัลย์ สุนทรขจิต อธิบดีกรมคุมประพฤติ เปิดเผยถึงแนวทางและมาตรการเตรียมความพร้อม สําหรับสถานที่เพื่อการฟื้นฟูสมรรถภาพผู้ติดยาเสพติด และศูนย์ฟื้นฟูสมรรถภาพผู้ติดยาเสพติด หลังศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ผ่อนคลายมาตรการ ระยะที่ 3 ว่า จากสถานการณ์การแพร่ระบาดของโรคติดเชื้อไวรัสโคโรนา 2019 หรือโรค Covid-19 ส่งผลกระทบต่อการดําเนินการบําบัดฟื้นฟูสมรรถภาพผู้ติดยาเสพติด ทั้งนี้ เพื่อเป็นการป้องกันและยับยั้งการแพร่ระบาดของเชื้อไวรัสดังกล่าว กรมคุมประพฤติ ได้ออกมาตรการเตรียมความพร้อมในด้านต่างๆ อาทิ การส่ง-รับตัวผู้เข้ารับการฟื้นฟูฯ ไปยังสถานที่เพื่อการฟื้นฟูสมรรถภาพผู้ติดยาเสพติด และศูนย์ฟื้นฟูสมรรถภาพผู้ติดยาเสพติด การเตรียมความพร้อมของสถานที่ เช่น เรือนนอน ห้องน้ํา โรงรับประทานอาหาร ให้เป็นสัดส่วน การกักตัวผู้เข้ารับการฟื้นฟูสมรรถภาพผู้ติดยาเสพติดรายใหม่ เป็นระยะเวลา 14 วันก่อนเข้าโปรแกรมบําบัดฟื้นฟูฯ และการจัดกิจกรรมญาติเยี่ยม ซึ่งได้เตรียมการเริ่มผ่อนปรน โดยจะมีการตั้งจุดตรวจคัดกรองวัดไข้ สอบถามประเมินอาการ การประชาสัมพันธ์ สร้างความรู้และความเข้าใจในการเฝ้าระวังและป้องกันการแพร่ระบาดเชื้อไวรัส COVID-19 เช่น การสวมหน้ากากอนามัย การจัดระเบียบและเว้นระยะห่างทางสังคม และควบคุมจํานวนผู้เข้าร่วมกิจกรรม โดยจะมีการประสานกับสํานักงานสาธารณสุขในแต่ละพื้นที่ เพื่อเข้าสํารวจความพร้อมและให้ความรู้ คําแนะนํา ในการรับและดูแลผู้เข้ารับการฟื้นฟูสมรรถภาพผู้ติดยาเสพติดในสถานการณ์การแพร่ระบาดของโรคติดเชื้อไวรัสโคโรนา 2019 หรือ Covid-19 ตามมาตรฐานของกระทรวงสาธารณสุข
อธิบดีกรมคุมประพฤติ กล่าวเพิ่มเติมว่า สํานักงานคุมประพฤติได้เริ่มดําเนินการเข้าเยี่ยมสถานที่เพื่อการฟื้นฟูสมรรถภาพผู้ติดยาเสพติด ที่เป็นหน่วยงานภาคีของกรมคุมประพฤติ เพื่อเตรียมความพร้อมดังกล่าว ดังเช่น สํานักงานคุมประพฤติจังหวัดปราจีนบุรี ร่วมกับสํานักงานสาธารณสุขจังหวัดปราจีนบุรี เข้าสํารวจศูนย์วิวัฒน์พลเมืองกองทัพบกของจังหวัดปราจีนบุรี จํานวน 8 แห่ง เพื่อเตรียมความพร้อมวิธีการปฏิบัติในการรับ-ส่งตัวผู้เข้ารับการฟื้นฟูฯ โดยให้เป็นไปตามระเบียบ แนวทางการปฏิบัติ พร้อมทั้งให้คําแนะนําวิธีการป้องกัน มาตรการกักตัวผู้เข้ารับการฟื้นฟูฯ รายใหม่ เป็นระยะเวลา 14 วัน การรักษาความสะอาดและการเว้นระยะห่าง เพื่อสร้างมาตรการป้องกันและลดการแพร่ระบาดของโรคติดเชื้อไวรัสโคโรนา 2019 ต่อไป
รัฐบาลไทย-ข่าวทำเนียบรัฐบาล-รัฐมนตรีฯ อุตตม กล่าวบรรยายพิเศษ แนวทางการกำกับดูแลโรงงาน ตาม พรบ.โรงงานฉบับใหม่
วันจันทร์ที่ 28 มกราคม 2562
รัฐมนตรีฯ อุตตม กล่าวบรรยายพิเศษ แนวทางการกํากับดูแลโรงงาน ตาม พรบ.โรงงานฉบับใหม่
รัฐมนตรีฯ อุตตม กล่าวบรรยายพิเศษ แนวทางการกํากับดูแลโรงงาน ตาม พรบ.โรงงานฉบับใหม่
วันนี้ (28 มกราคม 2562) นายอุตตม สาวนายน รัฐมนตรีว่าการกระทรวงอุตสาหกรรม กล่าวบรรยายพิเศษ เรื่อง แนวทางการกํากับดูแลโรงงาน ตาม พรบ.โรงงานฉบับใหม่ ในการประชุมคณะกรรมการสภาอุตสาหกรรมแห่งประเทศไทย ครั้งที่ 1/2562 โดย นายทองชัย ชวลิตพิเชฐ อธิบดีกรมโรงงานอุตสาหกรรม นายสุพันธุ์ มงคลสุธี ประธานสภาอุตสาหกรรม คณะผู้บริหารสภาฯ และสมาชิกสภาฯ เข้าร่วมการประชุม ณ ห้อง Lotus Suite โรงแรมเซ็นทารา แกรนด์ เซ็นทรัลเวิลด์
รัฐบาลไทย-ข่าวทำเนียบรัฐบาล-ไทย – จีน จับมือลงนามบันทึกความเข้าใจ ร่วมป้องกันและปราบปรามการค้ามนุษย์ให้มีประสิทธิภาพยิ่งขึ้น
วันศุกร์ที่ 2 พฤศจิกายน 2561
ไทย – จีน จับมือลงนามบันทึกความเข้าใจ ร่วมป้องกันและปราบปรามการค้ามนุษย์ให้มีประสิทธิภาพยิ่งขึ้น
ไทย – จีน จับมือลงนามบันทึกความเข้าใจ ร่วมป้องกันและปราบปรามการค้ามนุษย์ให้มีประสิทธิภาพยิ่งขึ้น
วันนี้ (2 พ.ย.61) เวลา 13.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ในฐานะผู้แทนรัฐบาลไทย และนายดู้ เฮี้ยงเว๋ย (Mr.Du Hangwei) รัฐมนตรีช่วยว่าการกระทรวงความมั่นคงสาธารณะ ในฐานะผู้แทนรัฐบาลสาธารณรัฐประชาชนจีน ร่วมลงนามในบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีน ว่าด้วยความร่วมมือในการป้องกันและปราบปรามการค้ามนุษย์ ซึ่งครอบคลุมความร่วมมือในการดําเนินงานด้านการป้องกัน การสืบสวนสอบสวน การดําเนินคดี และการคุ้มครองให้ความช่วยเหลือแก่ผู้เสียหายจากการค้ามนุษย์ ณ ห้องวัลเลย์ ชั้น 1 โรงแรมแชงกรีลา เขตบางรัก กรุงเทพมหานคร
พลเอก อนันตพรกล่าวว่า รัฐบาลไทยและรัฐบาลสาธารณรัฐประชาชนจีนมีความสัมพันธ์อันดีในการพัฒนา ความร่วมมือด้านต่างๆ มาเป็นระยะเวลายาวนาน โดยในส่วนของความร่วมมือด้านการต่อต้านการค้ามนุษย์ รัฐบาลของทั้ง 2 ประเทศ ได้ตระหนักถึงความสําคัญของปัญหาการค้ามนุษย์ ซึ่งเป็นหนึ่งในอาชญากรรมข้ามชาติ ที่ไม่เพียงเป็นภัยคุกคามต่อความมั่นคงของประเทศเท่านั้น หากยังเป็นการละเมิดสิทธิมนุษยชนและศักดิ์ศรีความเป็นมนุษย์ อย่างร้ายแรง จึงได้บูรณาการความร่วมมือในการแก้ไขและขจัดปัญหาดังกล่าวอย่างใกล้ชิดอย่างต่อเนื่อง ทั้งนี้ รัฐบาลไทยและรัฐบาลสาธารณรัฐประชาชนจีนจึงได้มีการจัดทําบันทึกความเข้าใจว่าด้วยความร่วมมือในการป้องกันและปราบปรามการค้ามนุษย์ เพื่อแสดงให้เห็นถึงเจตนารมณ์และความมุ่งมั่นของรัฐบาลทั้ง 2 ประเทศในการพัฒนาความร่วมมือในการดําเนินงาน เพื่อแก้ไขปัญหาการค้ามนุษย์ให้มีประสิทธิภาพและเป็นรูปธรรมมากยิ่งขึ้น
พลเอก อนันตพรกล่าวต่อไปว่า สําหรับบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีน ว่าด้วยความร่วมมือในการป้องกันและปราบปรามการค้ามนุษย์ จะมีผลผูกพันระหว่าง รัฐกับรัฐ ซึ่งช่วยส่งเสริมและขับเคลื่อนความร่วมมือระดับทวิภาคีระหว่างประเทศไทยและสาธารณรัฐประชาชนจีน ในการต่อต้านการค้ามนุษย์ โดยครอบคลุมการดําเนินงานที่สําคัญ 3 ด้าน ได้แก่ 1) การป้องกันการค้ามนุษย์ 2) การสืบสวนสอบสวนและการดําเนินคดีค้ามนุษย์ และ 3) การคุ้มครองและให้ความช่วยเหลือแก่ผู้เสียหายจากการค้ามนุษย์ โดยคํานึงถึงสิทธิมนุษยชนและผลประโยชน์สูงสุดของผู้เสียหาย
"การลงนามบันทึกความเข้าใจฯ ครั้งนี้ นอกจากจะเป็นจุดเริ่มต้นอย่างเป็นทางการของรัฐบาลทั้ง 2 ประเทศ ในการต่อต้านการค้ามนุษย์ตามกรอบแนวทางที่กําหนดไว้ในบันทึกความเข้าใจดังกล่าวแล้ว หากยังเป็นการประกาศเจตนารมณ์ร่วมกันว่า รัฐบาลของทั้ง 2 ประเทศ พร้อมที่จะเสริมสร้างความสัมพันธ์อันดีระหว่างกันที่ใกล้ชิดอยู่แล้ว ให้แน่นแฟ้นยิ่งขึ้น และพัฒนากลไกความร่วมมือเพื่อป้องกันและปราบปรามการค้ามนุษย์ให้มีประสิทธิภาพอย่างยั่งยืน เพื่อประโยชน์สูงสุดแก่ประชาชนของทั้ง 2 ประเทศต่อไป”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-มหาดไทยแจ้งทุกจังหวัดเตรียมการจัดพิธีบำเพ็ญกุศลและพิธีน้อมรำลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
วันอังคารที่ 8 ตุลาคม 2562
มหาดไทยแจ้งทุกจังหวัดเตรียมการจัดพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
มหาดไทยแจ้งทุกจังหวัดเตรียมการจัดพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
วันนี้ (7ต.ค.62) นายฉัตรชัย พรหมเลิศ ปลัดกระทรวงมหาดไทย เปิดเผยว่า ในการประชุมส่วนราชการที่เกี่ยวข้องในการเตรียมการจัดพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และการจัดพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว เมื่อวันที่ 25 กันยายน 2562 โดยมี ปลัดสํานักนายกรัฐมนตรี เป็นประธาน ที่ประชุมมีมติมอบหมายให้กระทรวงมหาดไทยเป็นหน่วยงานรับผิดชอบหลักในการแจ้งจังหวัดเพื่อดําเนินการจัดพิธีและกิจกรรมดังกล่าวพร้อมกับส่วนกลาง
นายฉัตรชัย พรหมเลิศ กล่าวว่า เพื่อให้การจัดพิธีบําเพ็ญกุศล พิธีน้อมรําลึก และกิจกรรมจิตอาสาถวายพระราชกุศลของทุกจังหวัดเป็นไปด้วยความเรียบร้อยและสมพระเกียรติ และเป็นไปตามมติที่ประชุมดังกล่าว กระทรวงมหาดไทย ได้แจ้งให้ผู้ว่าราชการจังหวัดทุกจังหวัดดําเนินการจัดพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันอาทิตย์ที่ 13 ตุลาคม 2562 โดยมีกิจกรรม ดังนี้ เวลา 07:00 น. พิธีทําบุญตักบาตร ณ ศาลากลางจังหวัดหรือสถานที่เหมาะสม เวลา 08:00 น. พิธีวางพวงมาลาและพิธีถวายบังคม เวลา 19:00 น. พิธีจุดเทียนเพื่อน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายฉัตรชัย พรหมเลิศ กล่าวเพิ่มเติมว่า กระทรวงมหาดไทย ได้เน้นย้ําให้ทุกจังหวัดเตรียมความพร้อมจัดกิจกรรมให้เป็นไปด้วยความเรียบร้อย รวมทั้งเชิญชวนพี่น้องประชาชนทุกภาคส่วนในพื้นที่เข้าร่วมกิจกรรมดังกล่าวโดยพร้อมเพรียงกัน.
กองสารนิเทศ สป.มท.
ครั้งที่ 168/2562 วันที่ 7 ต.ค. 2562
รัฐบาลไทย-ข่าวทำเนียบรัฐบาล-รอง นรม. พลเอกประวิตรฯ เร่งกำชับบอร์ดกองทุนฯ ดีอี จัดหาเทคโนโลยี อุปกรณ์ด้านดิจิทัลฯ ทางการแพทย์ ช่วยลดผลกระทบการแพร่ระบาด COVID-19
วันศุกร์ที่ 12 มิถุนายน 2563
รอง นรม. พลเอกประวิตรฯ เร่งกําชับบอร์ดกองทุนฯ ดีอี จัดหาเทคโนโลยี อุปกรณ์ด้านดิจิทัลฯ ทางการแพทย์ ช่วยลดผลกระทบการแพร่ระบาด COVID-19
รอง นรม. พลเอกประวิตรฯ เร่งกําชับบอร์ดกองทุนฯ ดีอี จัดหาเทคโนโลยี อุปกรณ์ด้านดิจิทัลฯ ทางการแพทย์ ช่วยลดผลกระทบการแพร่ระบาด COVID-19
วันนี้ (12 มิ.ย. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ เป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ครั้งที่ 4/2563 โดยมี นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และหน่วยงานที่เกี่ยวข้องเข้าร่วมประชุม สรุปสาระสําคัญ ดังนี้
ที่ประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม ในคราวประชุม ครั้งที่ 3/2563 เห็นชอบให้กระทรวงดิจิทัลเพื่อเศรษฐกิจและสังคม โดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ในฐานะฝ่ายเลขานุการของกองทุนพัฒนาดิจิทัลเพื่อเศรษฐกิจและสังคม เปิดรับข้อเสนอโครงการสําหรับการจัดหาเทคโนโลยีหรืออุปกรณ์ด้านดิจิทัลที่สนับสนุน ช่วยเหลืองานด้านสาธารณสุขและการรักษาสุขภาพของประชาชน เพื่อเป็นการส่งเสริม สนับสนุน ให้ความช่วยเหลือส่วนราชการ รัฐวิสาหกิจ โรงพยาบาลรัฐ สถานพยาบาลภาครัฐ โรงพยาบาลในมหาวิทยาลัยและโรงเรียนแพทย์ สภากาชาดไทย ที่ได้รับผลกระทบหรือต้องการช่วยเหลือสนับสนุนจากสถานการณ์การแพร่ระบาดของไวรัสโคโรนา 2019
พลเอกประวิตร วงษ์สุวรรณ รองนายกรัฐมนตรี ในฐานะประธานกรรมการบริหารกองทุนฯ กล่าวว่า จากการที่กองทุนฯ ได้เปิดรับข้อเสนอโครงการ ระหว่างวันที่ 21 - 30 เมษายน 2563 พบว่า มีหน่วยงานที่ยื่นข้อเสนอโครงการมามากกว่า 200 โครงการ จาก 159 หน่วยงาน ซึ่งจากการที่ที่ประชุมพิจารณาข้อเสนอโครงการดังกล่าว ที่ประชุมจึงมีมติอนุมัติโครงการ จํานวน 42 โครงการ โดยในภาพรวมคาดว่างบประมาณที่จัดสรรไปนั้น จะก่อให้เกิดประโยชน์และสามารถช่วยเหลือประชาชนและบุคลากรทางการแพทย์ได้อย่างมีประสิทธิภาพ อาทิ การสนับสนุนหุ่นยนต์ช่วยเหลือบุคลากรทางการแพทย์ ชุดปฏิบัติการแสดงผลและควบคุมติดตามสัญญาณชีพ Telemedicine เครื่องช่วยหายใจดิจิทัล ห้องแยกความดันลบ ระบบคัดกรองผู้ป่วย เป็นต้น
รองนายกรัฐมนตรี กล่าวต่อว่า จากผลกระทบการแพร่ระบาดของโรคโควิด-19 ขอให้สํานักงานคณะกรรมการดิจิทัลเพื่อเศรษฐกิจและสังคมแห่งชาติ เร่งดําเนินโครงการที่ได้รับการอนุมัติ ให้เป็นไปตามแผน และดําเนินโครงการให้สอดคล้องกับภารกิจของหน่วยงาน การบริหารกองทุน ต้องพิจารณาดําเนินการ ให้เป็นไปตามระเบียบ และข้อกฎหมายที่เกี่ยวข้อง รวมถึงมีการประสานงานร่วมกับหน่วยงานที่เกี่ยวข้องอย่างใกล้ชิด และขอฝากรัฐมนตรีว่าการกระทรวงดิจิทัลเพื่อเศรษฐกิจและสังคม ช่วยผลักดันและกํากับ ให้การส่งเสริมและสนับสนุนเงินจากกองทุนเกิดประโยชน์สูงสุดในวงกว้าง เป็นไปตามเป้าหมาย และวัตถุประสงค์ของกองทุนต่อไป
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” พิจารณาเรื่องร้องทุกข์ของส่วนราชการในสังกัดกระทรวงยุติธรรม
วันอังคารที่ 21 พฤศจิกายน 2560
“ยุติธรรม” พิจารณาเรื่องร้องทุกข์ของส่วนราชการในสังกัดกระทรวงยุติธรรม
นายธวัชชัย  ไทยเขียว รองปลัดกระทรวงยุติธรรม เป็นประธานการประชุมคณะกรรมการการจัดการเรื่องราวร้องทุกข์ประจํากระทรวงยุติธรรม ครั้งที่ ๒/๒๕๖๑
ในวันอังคารที่ ๒๑ พฤศจิกายน ๒๕๖๐ เวลา ๑๐.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะกรรมการการจัดการเรื่องราวร้องทุกข์ประจํากระทรวงยุติธรรม ครั้งที่ ๒/๒๕๖๑
โดยมีคณะกรรมการผู้ทรงคุณวุฒิ ผู้แทนหน่วยงานและเจ้าหน้าที่ที่เกี่ยวข้อง เข้าร่วมประชุม
ณ ห้องประชุมกระทรวงยุติธรรม ๒ ชั้น ๘ ศูนย์ราชการเฉลิมพระเกียรติ กรุงเทพฯ
เพื่อพิจารณาเรื่องร้องทุกข์ของส่วนราชการในสังกัดกระทรวงยุติธรรม จํานวน ๕ เรื่อง
รวมทั้งพิจารณาการจัดกระบวนการรับเรื่องร้องทุกข์ ร้องเรียน และการให้บริการประชาชน
ตามภารกิจของกระทรวงยุติธรรม ทั้งส่วนกลางและส่วนภูมิภาค เพื่อพัฒนาระบบการจัดการ
เรื่องราวร้องทุกข์ของกระทรวงยุติธรรมให้มีประสิทธิภาพมากยิ่งขึ้น โดยที่ประชุมเห็นควรให้มีการจัดตั้ง
คณะกรรมการทํางาน เพื่อกําหนดแนวทางการปฏิบัติงานและดําเนินการในส่วนที่เกี่ยวข้องต่อไป
โอกาสนี้ รองปลัดกระทรวงยุติธรรม กล่าวว่า ปลัดกระทรวงยุติธรรมได้ให้ความสําคัญกับเรื่องดังกล่าว
เนื่องจากปัจจุบันมีเรื่องร้องทุกข์เข้ามาที่กระทรวงยุติธรรมเป็นจํานวนมาก
จึงมีแนวคิดในการพัฒนาแผนการจัดการเรื่องร้องทุกข์ของกระทรวงยุติธรรมและหน่วยงานที่เกี่ยวข้อง
โดยมุ่งเน้นให้กระบวนการรับเรื่องร้องทุกข์ ร้องเรียน ของหน่วยงานทั้งในส่วนกลางและส่วนภูมิภาค
มีรูปแบบและแนวทางปฏิบัติที่เป็นไปในทิศทางเดียวกัน รวมทั้งสามารถสรุปและเชื่อมโยงออกมาเป็นฐานข้อมูลเดียวกันได้
เพื่อลดปัญหาความซ้ําซ้อน เกิดความเป็นระบบและเป็นมาตรฐานเดียวกันมากยิ่งขึ้น